《听雨轩为夏节兄弟作》
元代·胡奎

朝听西窗雨，暮听西窗雨。暮暮复朝朝，弟兄同笑语。

雨声一夜隔天涯，兄在它乡弟在家。千里情牵湘水竹，三年梦绕锦城花。

吁嗟人事何草草，出门不如在家好。在家听雨声在床，出门听雨声在道。

原上不须悲脊令，堂下不须栽紫荆。愿言四海皆兄弟，来向夏家听雨声。

作者简介：元明间浙江海宁人，字虚白，号斗南老人。明初以儒征，官宁王府教授。有《斗南老人集》。